**TOREK, 12.5.2020**

Pred nami je še zadnji torek šole na daljavo. Poglejmo, kaj nas čaka.

**1. MAT - RAČUNANJE Z DESETICAMI**

Danes se boš naučil DE prištevati D.

1. Za ogrevanje izračunaj spodnje račune:

|  |  |  |  |
| --- | --- | --- | --- |
| 10 + 40 = | 60 + 20 = | 30 + 30 = | 60 + 40 = |
| 50 + 30 = | 70 + 10 = | 50 + 40 = | 20 + 50 = |

1. Štej po 10 naprej:

* od 15 do 55; 15, 25, 35, 45, 55

• od 43 do 73; 43, 53, 63, 73

1. **Sedaj pripravi barvice ter lego kocke.**

Ena barvica pomeni **1 D.**

Ena lego kocka pomeni **1 E**.

Skupaj postavi **4** barvice ter **2** modri lego kocki. **Dobil/a si 4 D in 2 E. To je število 42.**

Poleg dodaj še **3** barvice. To so 3 D oziroma število 30.

Kakšen račun lahko sestaviš?

** 4 D 2 E + 3 D = 7 D 2 E**

**** 4**2 + 30 = 72**

**Kaj ugotovimo?**

Ker smo dodali 3 desetice se število desetic poveča, število enic pa ostane enako.

Pri računih seštevanja si lahko pomagaš tudi tako, da najprej sešteješ desetice in tem dodaš še enice.

40 + 30 =70

70 + 2 = 72

Kako pa bi račun napisal/a v tem primeru?



** +**

Pravi odgovor je 24 + 50 = 74


Kaj pa če sta števili obrnjeni?

50 + 24 =74

**Ker poznamo zakon o zamenjavi vemo, da števili lahko med seboj zamenjamo, pa vseeno dobimo enak rezultat.**

1. **Vzemi stotični kvadrat.**

* Prstek postavi na število 36, nato se prestavi za 3 desetice navzdol. Katero število dobiš?



* Prstek postavi na število 72, prestavi se za 2 desetici navzdol. Katero število si dobil/a tokrat?

1. Preden začneš pisati v zvezek si na spodnji povezavi oglej še video z razlago, ki gaje posnela učiteljica Irena iz OŠ Rodica.

<https://www.youtube.com/watch?v=bkNOemil9u4>

1. V zvezek s kvadratki napiši **Seštevam desetice do 100**
2. Pod naslov nariši spodnjo sliko ter napiši račun.

+

34 + 20 = 54

6. Prepiši in izračunaj naslednje račune.

|  |  |
| --- | --- |
| 51 + 20 = | 18 + 10 = |
| 63 + 30 = | 50 + 13 = |
| 43 + 40 = | 30 + 11 = |
| 10 + 56 = | 73 + 20 = |

7. Pozorno preberi besedilno nalogo in jo reši. V zvezek napiši samo račun in odgovor.

Katja je od babice dobila 47 nalepk, od dedka pa jih je dobila 30.

Koliko nalepk je dobila Katja?

**2. SLJ - PREPIS**

Danes bomo spet utrjevali pisanje pisanih črk.

Izberi si dva od zapisov in ju prepiši s pisanimi črkami. Pri tem pazi na pravilnost prepisa. Upoštevaj veliko začetnico in končna ločila.

|  |  |
| --- | --- |
| Screenshot 2017-05-13 12 | Lisica je v ponedeljek iz lisičine prvič pripeljala svoje štiri mladiče. Mladiči so zdravi in igrivi. Skačejo in se igrajo. |
| Screenshot 2017-05-13 12 | Prejšnji teden se je skotil šimpanzji mladič. Samica ga večkrat na dan doji. Mali šimpanz je vsak dan bolj krepak. |
| Screenshot 2017-05-13 12 | Račji mladiči so že precej zrasli. Vsi dobro plavajo. Včeraj so večkrat preplavali cel ribnik. Male račke druga za drugo sledijo mami raci. |
| Screenshot 2017-05-13 12 | Mladi medved se je skotil sredi zime. Lepo raste. Varnega se počuti le ob mami medvedki, ki ga varuje pred nevarnostmi. |
| Screenshot 2017-05-13 12 | Včeraj dopoldne je zaradi bolezni poginil žirafec. Star je bil komaj tri mesece. Bolehal je že cel mesec. Mama žirafa ga zelo pogreša. |

**3. SPO – PREHRANJEVALNA VERIGA**

Naloga: Vse o prehranjevanju živih bitij si lahko danes pogledaš priponki.

**4. TJA**

Pozdravljen!

Danes boš ponovil dneve v tednu s pomočjo naslednje pesmice. Poslušaj jo in ponavljaj za kokoško. Najdeš jo tukaj: <https://www.youtube.com/watch?v=mXMofxtDPUQ>.

Potem pa pridno treniraj in vadi. Na naslednjih dveh straneh boš našel igre za ponavljanje:

<https://learningapps.org/watch?v=pcsu15crt18>

<https://learningapps.org/watch?v=pfxdfhfwc20>

Lepo se imej,

Učiteljica Anja

**5. GUM - PESEM KOKLJA**

* Na spodnji povezavi večkrat poslušaj pesem Koklja.



Zapomnil/a si jo boš tako, da boš zraven pel/a:

KOKLJA

(Lenčka Kupper)

Na trato koklja gre

piščančke kliče vse:

koko, koko, koko, koko,

le hitro pridite!

Čiv, čiv, čiv, čiv, pi, pi,

piščančki puhasti

za mamico že brž teko,

pri njej vsi varni so.

Ko se boš pesem naučil/a jo lahko spremljaš z gibanjem.

Petje prve kitice spremljaj z gibanjem s komolci (oponašaš kokoš).

Petje druge kitice spremljaj tako, da s prstki oblikuješ kljunček. Kljunček odpiraj in zapiraj v ritmu pesmi.



Lepo te pozdravljam.

Učiteljica Petra

**OPB, torek 12. 5. 2020**

1. **SKAKANJE V VREČAH**

(od starta do cilja) Uporabimo lahko vreče za krompir ali prevleko ali staro odejo… Stopiš v vrečo, jo v pasu držiš in sonožno skačeš do cilja. Torej, potrebuješ vrečo, brata, sestro ali očka, mamico. V dvoje je igra zanimivejša. Uživajte!!!

1. **VODENO RISANJE**

S pomočjo spodnjih videov v slovenskem jeziku boš tudi ti zlahka postal umetnik. Oglej si navodila in poskusi še sam ustvariti grafit, mandalo ali lik iz igre Minecraft.

Grafit z imenom

<https://www.youtube.com/watch?v=t3bCIuyingo>

Mandala

<https://www.youtube.com/watch?v=viyoakhP2e8>

MINECRAFT Creeper

<https://www.youtube.com/watch?v=fCYXfzF7nyU>

1. **SKRITI ZAKLAD**

Si za en skriti zaklad? Prosi starše, dedke, babice, sestrice ali bratca naj ti pri tej nalogi pomagajo. Nekdo naj ti na domačem vrtu ali v stanovanju pripravi skriti zaklad. Na določena mesta naj ti skrije predmete ali postavi kartice z nalogami/ugankami. Pove naj ti kratka navodila kako do teh skritih točk prideš. Potem vloge zamenjajte, tako da ti njim postaviš skriti zaklad po istem postopku.

